Institut za razvoj tržišta rada, Strojarska cesta 20, Zagreb, OIB: 71692128259 koji zastupa Antonio Matković, Glavni tajnik(u daljnjem tekstu: Naručitelj),

i

Naziv pružatelja usluge, adresa, OIB: (u daljnjem tekstu: Izvršitelj)

sklopili su dana XX siječnja 2019.

**Ugovor o djelu**

Članak 1.

Angažman Izvršitelja je pružanje usluge socijalnog mentora u sklopu projekta mAktiv - mentorstvom i aktivacijom do integracije koji se provodi temeljem Ugovora o bespovratnim sredstvima br. UP.02.1.1.06.0007 sklopljenog 12. lipnja 2018. godine između Ministarstva za demografiju, obitelj, mlade i socijalnu politiku, Hrvatskog zavoda za zapošljavanje i Instituta za razvoj tržišta rada.

Članak 2.

Izvršitelj usluge se obvezuje isporučiti usluge u skladu s Opisom predmeta nabave, točka 2.1., a koje uključuju sljedeće:

* Provođenje inovativnog modela mentorstva na području \_\_\_\_\_\_\_\_\_\_\_županije
* Provođenje usluge za 5 korisnika zajamčene minimalne naknade (korisnika ZMN-a) u razdoblju od ožujka 2019. do svibnja 2020. godine. Socijalno mentorstvo će se provoditi u ciklusima ovisno o raspoloživost korisnika ZMN-a te u bliskoj suradnji sa projektnim timom i socijalnim radnicima nadležnog Centra za socijalnu skrb.
* Predviđeni intenzitet rada s jednim korisnikom je okvirno 10 susreta (prema modelu i dogovoru s projektnim timom) kroz 6 do 10 mjeseci rada tijekom kojih će se u suradnji sa svakim pojedinačnim korisnikom raditi na određivanju ciljeva mentorstva, načinu rada, intenzitetu suradnje i drugim relevantni elementima rada. Tijekom procesa sa svakim korisnikom će biti izrađen individualni plan
* U slučajevima kada korisnik odustane od provedbe daljnjeg procesa mentorstva prije početka 3. faze mentorstva odnosno početka razvoja individualnog plana, mentor će u suradnji sa Centrom za socijalnu skrb te projektnim partnerima uključiti dodatnog korisnika ZMN-a s kojima će provesti proces socijalnog mentorstva.
* Redovito izvještavanje prema Naručitelju prema utvrđenim obrascima i vremenskim rokovima koje će minimalno uključivati izradu periodičnih izvješća i završnog izvješća.
* Sudjelovanje na supervizijskim sastancima koji će biti organizirani od strane Naručitelja.
* Sudjelovanje na šestodnevnoj edukaciji o socijalnom mentorstvu u periodu siječanj - ožujak 2019. godine u terminu i na lokaciji definiranoj od strane Naručitelja. Troškovi sudjelovanja u edukaciji (eventualni troškovi smještaja i obroka) biti će plaćeni iz sredstava projekta.
* Osmišljavanje i provedba dvodnevne radionice s ciljem predstavljanja modela socijalnog mentorstva i identifikacije potencijalnih načina suradnje relevantnih dionika (Centara za socijalnu skrb, Zavoda za zapošljavanje, JLS-a, OCD-a) na području definirane županije
* Aktivnost provedbe radionice biti će dogovorena u suradnji sa projektnim timom Naručitelja.

Članak 3.

Ovaj Ugovor se zaključuje na određeno vrijeme u trajanju do kraja svibnja 2020. godine ili ispunjenja poslova navedenih u čl. 2 ugovora. Angažman Izvršitelja biti će honoriran u bruto iznosu od \_\_\_\_\_\_\_\_ kuna. Angažman Izvršitelja biti će plaćen u roku od 30 dana po završetku angažmana na žiro-račun Izvršitelja. Pri tome je Izvršitelj dužan u pisanoj formi (e-mailom) dostaviti Naručitelju specifikaciju svog angažmana po obavljenim poslovima.

Članak 4.

1. Ukoliko se tijekom obavljanja djela utvrdi da se Izvršitelj ne drži uvjeta Ugovora, te da će obavljeno djelo imati nedostatke, Naručitelj može upozoriti Izvršitelja i odrediti mu primjeren rok da svoj rad uskladi sa svojim obavezama. Ako do isteka roka Izvršitelj ne postupi po zahtjevu Naručitelja, Naručitelj može raskinuti Ugovor i zahtijevati naknadu štete.
2. Svi projekti i proizvodi razvijeni ili razvijani temeljem ovog Ugovora ili njegovih aneksa pripadaju u potpunosti Naručitelju.
3. Izvršitelj se obavezuje čuvati ugled Naručitelja i promovirati ga, te čuvati tajnost informacija koji se tiču razvoja pojedinih projekata i proizvoda, a u skladu s odlukama Naručitelja.

U slučaju prekršenja ovog, Izvršitelj se obavezuje nadoknaditi svu poslovnu štetu koja bi iz toga proizašla.

Članak 5.

U slučaju da se pojedine odredbe ovog Ugovora pokažu ništetnima, ili da ovaj Ugovor sadrži praznine, to ne utječe na valjanost ostalih odredbi. Umjesto ništetne odredbe dogovorenom se smatra ona valjana odredba koja odgovara smislu i svrsi ništetne odredbe. U slučaju praznine dogovorenom se smatra ona odredba koja odgovara onome što bi po smislu i svrsi ovog Ugovora bilo razumno dogovoreno da su partneri to imali u vidu pri zaključenju ovog Ugovora.

Članak 6.

Svaka izmjena i dopuna ovog ugovora bit će valjana ukoliko je sastavljena u pisanom obliku i potpisana od ovlaštenih osoba ugovornih strana.

Članak 7.

Za sve što ovim ugovorom nije utanačeno Izvršitelj i Naručitelj ugovaraju primjenu Zakona o obveznim odnosima i primjenu svih pozitivnih zakonskih propisa.

Članak 8.

Ugovorne strane su suglasne da ovaj Ugovor može prestati prije isteka roka iz članka 3. stavka 1. ovog ugovora, pisanim putem sporazumno ili otkazom.

Otkazni rok za obje strane je 30 dana.

Članak 9.

Sve eventualne sporove proizašle iz ovoga Ugovora stranke potpisnice će nastojati riješiti u duhu dobrih poslovnih običaja, sporazumno u pisanom obliku.

U slučaju da se spor ne može riješiti sporazumno, ugovorne strane suglasno određuju nadležnost suda u Zagrebu.

Članak 10.

Ovaj Ugovor sastavljen je u dva (2) istovjetna primjerka, od kojih svaka ugovorna strana zadržava po jedan (1) primjerak.

Članak 11.

Ovaj Ugovor smatra se sklopljenim kada ga vlastoručno potpišu obje ugovorne strane.

U Zagrebu, XXXX siječnja 2020.

|  |  |
| --- | --- |
| Za Naručitelja:  Antonio Matković  Glavni tajnik | Za Izvršitelja: |